Els dos centres de salut de Burjassot modifiquen els seus horaris fins a setembre
2025-07-24

Des de la regidoria de Sanitat de l’Ajuntament de Burjassot, dirigida per Mª Carmen Hortelano, s’informa a la ciutadania que, del 17 de juliol al 8 de setembre, tots dos inclosos, els dos centres de salut del municipi, el situat en el carrer Rubert i Villó i el d’Especialitats, situat en el carrer Beniferri, estaran únicament oberts en horari de matí, concretament de 8h a 15h. A partir de les 15h, s’atendran les urgències en el Punt d’Atenció Continuada, en el Centre d’Especialitats (c/Beniferri). El telèfon de contacte d’Urgències és el 96 346 94 65.

D’altra banda, també s’informa a la ciutadania que, durant els mesos de juliol i agost, la campanya de vacunació contra el tètanus quedarà suspesa. A partir del mes de setembre, els centres de salut es posaran en contacte amb les famílies per a reactivar aquesta campanya de vacunes.